32000D0275
L 091/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 март 2000 година
относно съответствията между определени категории свидетелства за управление на моторни превозни средства
(нотифицирано под номер С(2000) 511)
(текст от значение за ЕИП)
(2000/275/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/439/ЕИО на Съвета от 29 юли 1991 г. относно свидетелствата за управление на моторни превозни средства (1), последно изменена с Директива 97/26/ЕО (2), и по-специално член 1, параграф 2, и член 10 първи параграф от нея,
като има предвид, че:
(1)
Директива 91/439/ЕИО предвижда, че всички свидетелства за управление на моторни превозни средства, включително онези, издавани преди транспонирането на тази директива в националните законодателства, трябва взаимно да се признават.
(2)
Принципът на взаимно признаване на свидетелства за управление на моторни превозни средства изисква признаването на всички права, които са били предоставени на притежателя на свидетелството в съответствие с националните разпоредби, които са били в сила към съответния момент.
(3)
Директива 91/439/ЕИО предвижда държавите-членки да въведат съответствия между категориите на свидетелствата, издавани преди изпълнението на тази директива и между онези, определени в член 3 от нея. За тези съответствия е необходимо да се получи съгласието на Комисията под формата на правно обвързващ акт,
ПРИЕ НАСТОЯЩОТО РЕШЕНИЕ:
Член 1
Настоящото решение се прилага за всички валидни свидетелства за управление на моторни превозни средства, издавани в държави-членки, които все още са в употреба.
Член 2
Таблиците на съответствията между категориите свидетелства за управление на моторни превозни средства, издавани в държави-членки преди прилагането на Директива 91/439/ЕИО и на хармонизираните категории, както са определени в член 3 от Директива 91/439/ЕИО, са представени в приложението към настоящото решение.
Член 3
1. Категориите свидетелства за управление на моторни превозни средства, които са издавани преди прилагането на Директива 91/439/ЕИО, дават право на притежателя да управлява моторни превозни средства от съответстващите категории, описани в таблиците от приложението към настоящото решение, без ограничения, освен ако е указано друго за съответните права.
2. Кодовете, които указват ограниченията на съответстващите права в таблиците, представляват хармонизирани кодове на Общността, както това е определено в член 7, буква а от Директива 91/439/ЕИО.
3. При подмяна на свидетелство за управление на моторно превозно средство със свидетелство за управление на моторни превозни средства по образец на Общността, както това е описано в приложения I и Ia към Директива 91/439/ЕИО в съответствие с член 8, параграф 1 от тази директива, се предоставят равностойните права, описани в приложението към настоящото решение.
Член 4
Адресати на настоящото решение са държавите-членки.
Съставено в Брюксел на 21 март 2000 година